**Test za školsko natjecanje iz filozofije 2016.**

**Rješenja**

Poštovane kolegice i kolege,

nadamo se da će priložena rješenja s načinom bodovanja pomoći u ispravljanju testa. U pitanjima u kojima se traži nešto objasniti, obrazložiti ili protumačiti, navodimo samo bitne momente odgovora, a nastavnik treba prosuditi je li odgovor složen u adekvatnu cjelinu. Ako smo negdje previdjeli neki relevantan moment koji učenik navodi, to svakako treba uzeti u obzir i odgovarajuće vrednovati.

**1. pitanje**

**b)** nemogućnost postojanja ili nepostojanje

**c)** nužno ili po logosu

Za 2 točno ispravljena netočna navoda učenik dobiva 4 boda, a u protivnom se bodovi oduzimaju do 0 bodova (ispravak točnog -1, propušten ispravak netočnog -1, krivi ispravak netočnog -1).

**2. pitanje**

Po načelu pravednosti (ili meritornosti) [1 bod]. Bit je da svatko radi posao za koji je sposoban/najsposobniji [1 bod]. Razlog nastanka države je potreba za efikasnom podjelom rada (ili to što nitko nije sam sebi dovoljan) [1 bod].

**3. pitanje**

Istinska spoznaja je pojmovna spoznaja ideja – dijalektika [1 bod]. Budući da je umjetnost oponašanje pojedinačnih materijalno-osjetilnih predmeta koji su tek pojave, umjetnost se zadržava na razini oponašanja pojava [1 bod].

**4. pitanje**

Aristotel promjenu tumači kao prelazak bića iz jednog aktualnog stanja u drugo koje je do tada bilo potencijalno (prijelaz iz mogućnosti u zbiljnost) [1 bod]. Promjena ovisi o nizu materijalnih, formalnih, djelatnih i svršnih uzroka [1 bod].

**5. pitanje**

Stoici preuzimaju Heraklitovu sliku svijeta [1 bod] u kojoj se ništa ne događa slučajno i bez razloga jer svim događajima upravlja kozmički zakon – logos [1 bod]. Iako ne možemo utjecati na događaje, možemo na naš odnos prema onome što se događa. Stoga će se mudar čovjek, onaj koji je shvatio da je svijet determiniran, a sloboda volje naša uobrazilja, prepustiti sudbini i u tom prepuštanju pronaći duševni mir – ataraksiju [1 bod].

**6. pitanje**

Platon navodi sljedeće nevolje: potrebna hrana – bolesti – ljubav, požuda, strah – ratovi i bune – priječi znanje

2 boda: učenik navodi barem 4 područja.

1 bod: učenik navodi od 2 do 3 područja.

**7. pitanje**

Uzrok ljubavnoj žudnji je usmjerenost prema besmrtnosti [1 bod]. Naime, smrtna se priroda trudi i kod životinja i kod ljudi koliko joj je to moguće da zauvijek postoji i bude besmrtna [1 bod]. To je moguće samo rađanjem, da uvijek ostavlja mlado umjesto stara, jer i u vremenu u kojem se za svako pojedinačno živo biće kaže da živi i da je isto, premda se u jednom uvijek obnavlja a gubi drugo kako obzirom na tijelo (kosa, meso…) tako i obzirom na dušu (navike, karakterne crte…) kao i u spoznaji. Tim se načinom spasava sve smrtno, ne tako što je uvijek u potpunosti isto kao božansko, nego tako što ono što odlazi i stari ostavlja za sobom drugo mlado onakvo kakvo je i samo bilo. Tako smrtno ima udjela u božanskome [1 bod]. Sve živo visoko cijeni vlastiti izdanak, stoga zbog besmrtnosti revnost i ljubavna žudnja prate svakoga. Znak je toga ljudsko slavoljublje zbog kojega su ljudi spremni izlagati se opasnostima i naporima više nego za djecu. Zbog besmrtne vrline i dične slave svi sve čine [1 bod]. Oni koji su tijelima trudni predani su ljubavi rađanjem djece, a koji su trudni više u duši, etičkom mudrosti i vrlinom [1 bod].

Napomena: Učenik postiže 4 boda povezivanjem bilo koja 4 od 5 navedenih momenata.

**8. pitanje**

Kad bi oko bilo živo biće, vid bi bio njegova duša. Vid je supstancija oka po obliku, a oko je njegova materija. Ako vid izostane, to jest ako izostane supstancija – oblik, oko je oko samo po imenu [1 bod]. Tijelo koje je u potenciji da živi nije tijelo koje je odbacilo dušu, nego ono koje je ima – u protivnom bi to bilo samo po imenu. Tako su sjeme i plod potencijom takvo tijelo [1 bod]. Kao što je vid entelehija i budnost je entelehija, a kao gledanje i sposobnost organa entelehija je duša [1 bod]. Kako je oko zjenica i vid, tako je živo biće duša i tijelo [1 bod]. Nije dakle neizvjesno da je duša neodvojiva od tijela [1 bod].

Napomena: Učenik postiže 4 boda povezivanjem bilo koja 4 od 5 navedenih momenata.

**9. pitanje**

a) ono što treba [1 bod]

b) kako treba [1 bod]

c) kada treba [1 bod]

**10. pitanje**

Augustin razlikuje smrt tijela koja biva kada ga napusti duša i smrt duše koja biva kada je napusti Bog [1 bod]. Smrt cijeloga čovjeka biva kada duša od Boga napuštena napušta tijelo [1 bod].